stanford-oval/wikipedia huggingface dataset:
אשף מקסיקני
אורח חיים והתנהגות > איכון הד

האשף המקסיקני משתמש באיכון הד כדי לנווט ולאתר טרף. איכון ההד פועל על עיקרון דומה לסונאר: במהלך מעופו מפיק העטלף גלי קול בתדר גבוה, אלה פוגעים בעצמים שבדרך, חוזרים לאוזניו, ולפי הקול שנקלט בשתי אוזניו השונות של העטלף, מוחו מסוגל לבצע טריאנגולציה ולחשב את מקומם וצורתם של העצמים שמסביבו.
לצורכי ניווט, האשף המקסיקני מפיק קריאות קצרות בתדירות קבועה, בדרך כלל בין 49 ל-70 קילוהרץ, וברגע שהם מגלים משהו, הם משנים את סוג הקריאות לבעלי תדירות משתנה (FM), בטווח שבין 40 ל-75 קילוהרץ.
ב-2014 פרסם הביולוג אהרון קורקורן (Aaron Corcoran) מאוניברסיטת וייק פורסט בקרוליינה הצפונית, מחקר שמצא שהאשפים המקסיקניים מפיקים קריאות שגורמות לשיבוש מנגנון איכון ההד של עטלפים מתחרים. קריאות אלה גורמות לעטלף המתחרה להחטיא את המטרה ומאפשרת לאשף המקסיקני לצוד אותה במקומו ולטרפה. במחקר עצמו תיעד קורקורן כ-15 סוגי קריאות של האשף המקסיקני, שמשתמש בהן כדי למנוע הפרעה והתאבכות הורסת של קריאות של אשפים מקסיקניים אחרים.
אורח חיים והתנהגות > רבייה

בזמן עונת הרבייה, הנקבות מתקבצות במושבות אמהות. גודל כל מושבה תלוי בסביבה וגודל המערה. ההזדווגות יכולה להיות אגרסיבית או פסיבית. בצורה האגרסיבית, הזכר שולט על תנועות הנקבה ושומר אותה הרחק מעטלפים אחרים במושבה. כמו כן הוא מפיק קריאות בזמן ההזדווגות. בצורה הפסיבית הזכר פשוט עף אל נקבה במערה ובשקט עוגב עליה ללא התנגדות. האשף המקסיקני הוא פוליגמי, ושני הזוויגים, זכר ונקבה, מזדווגים כל אחד עם מספר עטלפים אחרים.
הנקבה מגיעה לבגרות מינית בגיל 9 חודשים ואילו הזכר רק בגיל שנתיים. הנקבה מיוחמת פעם בשנה, באביב, ותקופת הייחום נמשכת כ-5 שבועות. משך ההריון הוא כ-90 יום (11–12 שבועות), ובכל לידה נולד רק ולד אחד.
הנקבה יולדת כאשר כל ארבעת גפיה, הרגליים ואגודלי הכנפיים, אוחזות בתקרה או בקיר המערה. היא מטפלת בוולד, מניקה ומנקה אותו, כאשר חבל הטבור והשליה עדיין מחוברים ביניהם. היא מטפלת בו ברציפות עד אשר הוא לומד להיאחז בתקרה או בקיר, ואז היא מנתקת את חיבור הטבור והשליה ביניהם. השליה נופלת מהגור כעבור מספר ימים. הזכרים אינם שותפים לגידול הגורים וחיים במושבות נפרדות.
מספר גורים מופקדים במעין גנון, בזמן שהנקבה מקננת במקום אחר ועסוקה במציאת אוכל. הנקבות משתמשות בקול וריח כדי לזהות את הגור שלהן, האמא מטביעה את הריח שלה על הגור שלה. עם זאת, הגורים ינסו לינוק מכל נקבה שעוברת קרוב אליהם. האם מניקה את הגור באופן יומיומי, והגור מתבגר ונגמל בתוך 4–7 שבועות, אז הוא כבר עצמאי ויכול לעוף.
אקולוגיה > השפעה אקולוגית

לאשף המקסיקני השפעה אקולוגית חשובה: הם טורפים כמויות ענק של מזיקים, כולל מזיקים לגידול מסחרי של צמח קנה הסוכר, לו הם משמשים גם כמאבקים. חשיבותם כה גדולה, עד כדי כך שחברת בקרדי (Bacardi) המתפרנסת מגידול קנה סוכר, מציגה אשף מקסיקני בלוגו של החברה. הלוגו הוצע על ידי "אשתו של דון פקודנו, עמליה, שהציעה להשתמש בעטלף כלוגו החברה. זו הייתה בחירה מלאת תבונה, שכן במסורות הקובנית והספרדית, עטלפים מסמלים בריאות טובה, מזל טוב ואחדות המשפחה."
מושבות העטלפים הגדולות במערות מפיקות כמות רבה של גואנו - צואת עטלפים, שמהווה דשן מצוין לחקלאות. בתחילת המאה ה-20 היה הגואנו אחד המשאבים הרווחיים של טקסס, שנקצרו בכמויות הגדולות ביותר, שני לנפט.
אקולוגיה > איומים וגורמי תמותה

בבר תועד אשף מקסיקני שחי כ-8 שנים. גילו נקבע לפי בדיקת שיניו. בשבי מגיעה תוחלת חייו של האשף המקסיקני ל-12 שנים.
טורפים של האשף המקסיקני כוללים עופות דורסים (הן דורסי יום והן דורסי לילה) כגון עקב אדום-זנב, בז אמריקני, אוח וירג'יניה, תנשמת לבנה ודיית המיסיסיפי. גם יונקים טורפים עטלפים, בעיקר באתרי הקינון, ואלה כוללים את האופוסום, בואש מפוספס ודביבונים. לעיתים גם נחשים טורפים אותם. מספר סוגי חיפושיות החיות בתחתית מערות עטלפים, טורפות ולדים של עטלפים שנפלו על הקרקע.
מבחינת מחלות וטפילים, שיעור הלוקים בכלבת בקרב האשף המקסיקני נמוך, לפחות בארצות הברית. עם זאת, הם סובלים מטפילים אחרים.
תפוצה

האשף המקסיקני נפוץ בדרום ארצות הברית, מקסיקו ורוב מרכז אמריקה (כולל האיים הקריביים) ובחלק מאמריקה הדרומית, שם תפוצתו עדיין לא נחקרה מספיק. הוא איננו חי ביערות הגשם ובפרט באמזונאס. בארצות הברית הוא נפוץ בעיקר בטקסס שם חיות מושבות ענק של עטלף זה.
תפוצה > האשף המקסיקני בטקסס

האשף המקסיקני הוא "היונק המעופף" הרשמי של מדינת טקסס.
בטקסס מצויה המושבה הגדולה ביותר בעולם של האשף המקסיקני. היא נמצאת במערת בראקן, צפונית לסן אנטוניו בטקסס. במושבה זו חיים כ-20 מיליון עטלפים.
בעיר אוסטין שבטקסס ישנה מושבת ענק של אשפים מקסיקניים שמבלים את הקיץ בעיר ואת החורף במקסיקו. המושבה מקננת מתחת לגשר שדרות הקונגרס, דרומית לקפיטול של מדינת טקסס. זוהי המושבה העירונית הגדולה ביותר של עטלפים, ומונה כמיליון וחצי עטלפים. בכל לילה הם אוכלים כ-4.5 עד 13.6 טון של חרקים. בכל שנה הם מושכים כ-100,000 תיירים שבאים לצפות בהם. ביוסטון שבטקסס, ישנה מושבה שמקננת מתחת לגשר Waugh Street שמעל נהר באפלו באיו, ובה כרבע מיליון עטלפים, שגם הם מהווים משיכה לתיירים.
תפוצה > מקומות קינון

האשף המקסיקני מקננים בעיקר במערות גדולות, אך יקננו גם במבנים כל עוד יהיו להם פתחים וגישה למקומות מסתור חשוכים בתקרה או בקירות. לא נמצאה העדפה למבנים מסוימים מבחינת "גיל, גובה, ארכיטקטורה, חומרי בנייה, מידת אכלוס בידי בני אדם וכיוון במרחב". הדרישות מהמערות הן שיהיו גדולות, עם קירות ותקרה גדולים מספיק כדי לאכלס מאות אלפים ואף מיליונים של עטלפים. בטרם הייתה אמריקה מאוכלסת במבני יצירי-אדם קיננו האשפים גם בחורים בעצים, ביניהם מנגרובים וברושים. כיום הם מעדיפים מבנים מלאכותיים על עצים אלו.
כאמור, רוב האשפים המקסיקניים מקננים בנחילי ולהקות ענק במערות גדולות. העטלפים מפיקים כמות גדולה של גואנו - צואת עטלפים - שנערמת בקרקעית המערה. על שכבת הגואנו חיות חיפושיות ממשפחת Dermestidae שניזונות מהגואנו וכן מעטלפים קטנים שנופלים על הקרקע (בעיקר גורים שלא מנוסים בתעופה). חיפושיות אלה, ביחד עם צואת העטלפים ואדי מים, מפיקות תמיסת אמוניום הידרוקסידי (אנ'), שרעילה לרוב החיות. העטלפים פיתחו התאמה לעמידה בגז זה, על ידי הקטנת המטבוליזם, כמות הפחמן דו-חמצני בדם שלהם מנטרלת במידה רבה את השפעת הגז הרעיל.
תפוצה > נדידה

רוב העטלפים מהמין אשף מקסיקני נודדים בעת שינויי העונות. בחורף הם נודדים דרומה לאזורים חמים יותר. אשפים מקסיקניים בדרום-מזרח נבדה, דרום-מערב יוטה, מערב אריזונה ודרום-מזרח קליפורניה מתכנסים בעת נדידה דרום-מערבה לדרום קליפורניה ובפרט לאזור באחה קליפורניה. עטלפים בדרום-מזרח יוטה, דרום-מערב קולורדו, מערב ניו מקסיקו ומזרח אריזונה נודדים דרך הקצה המערבי של רכס סיירה מדרה אוריינטל אל חליסקו, סינלואה וסונורה. מספר מושבות עטלפים, שמבלות את הקיץ בקנזס, אוקלהומה, מזרח ניו מקסיקו וטקסס נודדות דרומה אל דרום טקסס ומקסיקו. מספר מושבות באזורים אחרים של אמריקה הצפונית אינן נודדות אלא רק משנות אתרי קינון לפי העונות.
עטלפים שמקננים מזרחית למזרח טקסס לא נודדים, אלא מחליפים מקומית את אתרי הקינון שלהם בהתאם לחילופי העונות. ישנן גם מספר מושבות עטלפים שנמצאות בטווח שבין אורגון לקליפורניה, שלא נודדות, ונמצאות שם כל השנה.
גלריה

המוני אשפים מקסיקניים מגיחים ממערת בראקן שבטקסס
אשף מקסיקני שר ורוקד בחיזור אחר נקבה
קצב רגיל
הילוך איטי
הערות שוליים

↑  אשף מקסיקני באתר הרשימה האדומה של IUCN
1 2 3 4 5 6 7 8 9 10  מידע, תמונות וסרטי וידאו על האשף המקסיקני, אתר ArKiv.
1 2  Holy speed boost Batman! Brazilian free-tailed bats found to be the fastest flying animals, באתר Wired,‏ 10 בנובמבר 2016,
Speedy Bat Smashes Speed Record, באתר Bat Conservation International, נובמבר 2016,
Airplane tracking documents the fastest flight speeds recorded for bats, בכתב העת Royal Society Open Science, נובמבר 2016.
1 2 3 4 5 6 7 8 9 10 11  אשף מקסיקני באתר Animal Diversity דרך ארכיון האינטרנט.
1 2  Morell, Virginia (6 בנובמבר 2014). "Holy blocked bat signal! Bats jam each other's calls". new.sciencemag.org. נבדק ב-11 בנובמבר 2016. {{cite web}}:  (עזרה)(הקישור אינו פעיל)
↑  Hogenboom, Melissa (7 בנובמבר 2014). "Bats sabotage rivals' senses with sound in food race". BBC News. נבדק ב-11 בנובמבר 2016. {{cite web}}:  (עזרה)
↑  Bacardi Ltd. Official Web Site – The Early Years
↑  "Texas State Symbols, Texas State Library and Archives Commission"..
1 2  Congress Avenue Bridge באתר Bat Conservation International.
| --- | --- |
בקרת זהויות :  NLI: 987007555920905171 
אשפים מקסיקניים מקננים במערה בבהאמה.
אשף מקסיקני מאביק קקטוס.
עטלפים ליד מערת פריו בקונקן, טקסס.
עטלפים מגיחים מגשר שדרות הקונגרס באוסטין, טקסס.
בית דין שדה

בית דין שדה בצבא פינלנד, יולי 1944
בית דין שדה הוא בית דין צבאי המתקיים בשדה הקרב ודן במקרים דחופים של עבירות אשר בוצעו בעת מלחמה. התיעוד המוקדם ביותר של בית דין שדה נמצא ביומן אנגלי מתוך המלחמות הנפוליאוניות. המונח בית דין שדה נושא לעיתים קונוטציה שלילית הכוללת קיומו של הליך משפטי מהיר הסוטה מכללי הצדק הטבעי (וכך נעשה שימוש מושאל במונח זה כדי לתאר משפטים שאינם משפטי שדה).
בישראל פועל בית דין שדה על פי חוק השיפוט הצבאי, תשט"ו-1955. ראש המטה הכללי, בהוראת ראש הממשלה או שר הביטחון, רשאי להסמיך מפקדים בצה"ל להקים, בעת מלחמה, בית דין שדה לשפיטת חיילים על עבירות צבאיות או אזרחיות. התובע והסניגור אינם חייבים להיות קצינים שהתמנו בהמלצת הפרקליט הצבאי. ניתן לדחות שמיעת ערעורים על פסקי דין של בית דין שדה אך דבר זה לא ישפיע על הביצוע המידי של גזרי הדין שהוטלו על ידיהם, למעט עונש מוות שעליו חייבים אישור של הרשות המאשרת. הפעם היחידה שבה בית דין שדה בישראל הוציא להורג הייתה בעת מלחמת העצמאות, אז הרשיע בית דין והוציא להורג את מאיר טוביאנסקי, על לא עוול בכפו כפי שהתברר לאחר מעשה.
ראו גם

משפט ראווה
ביסונס לואימה

הסמל הוותיק ששימש את הקבוצה עד לשנת 2011
ביסונס לואימה (בפינית: Bisons Loimaa), היא קבוצת כדורסל פינית מהעיר לואימה, המתמודדת בליגה הפינית.
היסטוריה

הקבוצה הוקמה בשנת 1963 והשתתפה שנים רבות בליגות הנמוכות. בסיום עונת 2007/08 העפילה הקבוצה לליגה השנייה, בתחילת עונת 2010/11 החלה חברת מיזוג אוויר בשם "נילן ביסונס" לתמוך כלכלית במועדון, כשבסיום העונה העפילה הקבוצה לראשונה בתולדותיה לליגה הבכירה. בעונת הבכורה (2011/12) הגיעה הקבוצה עד לסדרת גמר הפלייאוף וניצחה את קבוצת קטאיה יואנסו 1-3, וזכתה בתואר האליפות הראשון שלה.
בעונת 2012/13 זכתה באליפות שנייה ברציפות, לאחר ניצחון בסדרת הגמר 2-3 מול קבוצת קוטקה באסקט. כמו כן הגיעה הקבוצה עד לגמר הגביע הפיני והפסידה לקבוצת פירינטו טמפרה.
הקבוצה מארחת בלואימה ארנה, המכיל 1,500 מקומות ישיבה. במשחקי היורוקאפ נודדת הקבוצה 150 קילומטרים ומאחרת בהיכל הקרח בהלסינקי המכיל 8,200 מקומות ישיבה.
השתתפות באירופה

בעונת 2013/14 תשתתף הקבוצה לראשונה בתולדותיה בשלב הבתים של היורוקאפ. בעונת 2014/15 משתתפת הקבוצה גם בליגת VTB.
תארים והישגים

הליגה הפינית :
אליפות (2): 2012, 2013
חצי גמר: 2014
הגביע הפיני :
גמר: 2013
חצי גמר: 2012
ג'ון פרוסט (קצין בריטי)

| --- | --- |

פרוסט בשנת 1942
 לידה:  31 בדצמבר 1912 פונה, הודו הבריטית הודו הבריטית
 פטירה:  21 במאי 1993 (בגיל 80) מילאנד, הממלכה המאוחדת הממלכה המאוחדת
 מדינה:  הממלכה המאוחדת 
 כינוי:  'ג'וני' (Johnny)
 השכלה:  המכללה הצבאית המלכותית בסנדהרסט  קולג' ולינגטון  Monkton Combe School 
 השתייכות:  הממלכה המאוחדת הממלכה המאוחדת
 תקופת הפעילות:  1932–1968 (כ־36 שנים)
 דרגה:   מייג'ור גנרל
 תפקידים בשירות
 מפקד הדיוויזיה ה-52
 פעולות ומבצעים
 מלחמת העולם השנייה
 עיטורים
  מסדר האמבט   אות השירות המצוין  הצלב הצבאי קצין גבוה בהמסדר הסובירני הצבאי של מלטה
 
ג'ון דטון פרוסט (באנגלית: John Dutton Frost; ‏31 בדצמבר 1912 - 21 במאי 1993) מוכר גם בכינויו "ג'וני" (Johnny), היה קצין בצבא הבריטי. הוא מוכר על פיקודו על הכוח המוטס במהלך מבצע בייטינג ועל פיקודו על הכוח המוטס הבריטי שהחזיק בגשר ארנהם כנגד התקפות הצבא הגרמני, כוח שלאחר מספר ימי לחימה הובס לבסוף והוא עצמו היה מבין החיילים שנפלו בשבי הגרמני.
קריירה צבאית

פרוסט התגייס לצבא הבריטי ב-1 בספטמבר 1932 בתור לוטננט משנה לאחר שסיים את לימודיו במכללה הצבאית המלכותית בסנדהרסט. הוא התחיל את שירותו ברגימנט 'הרגימנט הקמרוני (הרובאים הסקוטים)' (Cameronians), שם שירת כקצין עד שהיה בין הראשונים שהתנדבו לעבור לרגימנט המוצנח עם הקמתו בשנת 1941. ב-27 בפברואר 1942 פיקד מייג'ור פרוסט על פלוגה 'C' במהלך מבצע בייטינג, מבצע מוצנח שנועד ללמוד את התקדמות טכנולוגיית הראדר הגרמנית. המבצע היה מוצלח מאוד ופתח את הדרך למבצעים מוצנחים נוספים. על האופן שבו פיקד על המבצע קיבל פרוסט את הצלב הצבאי.

פרוסט השתתף במבצע לפיד בצפון אפריקה ובמהלך פלישת בעלות הברית לסיציליה השתתף במבצע 'פוסטיאן' לכיבוש גשר 'פונטה דה פרימוסול', לאחר מכן השתתף פרוסט גם בפלישה לאיטליה יחד עם הדיוויזיה המוטסת הבריטית הראשונה.
ב-17 בספטמבר 1944 צנח פרוסט עם גדוד הצנחנים שעליו פיקד בקרבת העיירה ארנהם, יחד עם הדיוויזיה המוטסת הבריטית הראשונה, במהלך מבצע מרקט גארדן. גדודו של פרוסט בכוח של 745 צנחנים הצליח בתחילתו של הקרב על ארנהם להגיע ולהחזיק בצידו הצפוני של גשר ארנהם. במהלך הקרבות לא הצליחה יחידה בריטית נוספת להגיע למתחם של פרוסט בקצה הגשר. כוחו הצליח להחזיק מעמד כנגד יחידות שתי דיוויזיות פאנצר אס אס (ה-9 וה-10) במשך ארבעה ימים, עד שאזלה התחמושת והאספקה ונותרו חיילים בודדים. הכוח נכנע ופרוסט עצמו, שנפצע מרסיס ברגלו, נפל בשבי והוחזק במרכז גרמניה. הוא שוחרר מהשבי הגרמני עם התקדמות צבא ארצות הברית באזור במרץ 1945. בספטמבר הוענק לפרוסט עיטור אות השירות המצוין על פיקודו במהלך הקרב על ארנהם.
לאחר המלחמה, נשאר פרוסט בצבא ובשנת 1962 מונה למפקד הדיוויזיה ה-52. פרוסט השתחרר מהצבא בשנת 1968 בדרגת מייג'ור גנרל וכיהן במספר משרות, בין היתר הוא כתב שני ספרי אוטוביוגרפיה וספר אודות הלחימה של הגדוד השני ברגימנט המוצנח במהלך מלחמת פוקלנד.
ג'ון פרוסט נפטר ב-21 במאי 1993 בגיל 80.
מורשת

על שמו של פרוסט קרוי כיום גשר ארנהם "גשר ג'ון פרוסט", עליו לחם במהלך הקרב על ארנהם, שינוי השם נעשה בשנת 1978.
דמותו של פרוסט מופיעה בסרט גשר אחד רחוק מדי (1977, בבימויו של ריצ'רד אטנבורו) בגילומו של אנטוני הופקינס.
ספריו

צניחה אחת יותר מדי (A Drop too many), ‏1980.
גדוד הצנחנים השני בפוקלנד: גדוד במלחמה (PARA Falklands: The Battalion At War‏ 2), ‏1983.
כמעט שם (Nearly There), ‏ 1991.
הערות שוליים

↑  ג'ון גאלבין, "היורדים לקרב", הוצאת מערכות, 1972, עמודים 96-100.
| --- | --- |
בקרת זהויות :  GND: 119017512  ISNI: 0000 0001 0972 4935  LCCN: n81016134  NTA: 072130865  SUDOC: 088553213  VIAF: 53002587   WorldCat (עם VIAF): 53002587
ג'ון פקסון

| --- | --- |

פקסון בשנת 2009
 לידה:  29 בספטמבר 1960 (בן 63) דייטון, אוהיו, ארצות הברית
 עמדה:  רכז
 גובה:  1.88 מטרים
 מספר:  4, 5
 מכללה:  אוניברסיטת נוטרדאם
 דראפט:  בחירה מספר 19, 1983 סן אנטוניו ספרס
 קבוצות כשחקן
 1983–1985 1985–1994:  סן אנטוניו ספרס שיקגו בולס
 הישגים כשחקן
 3 זכיות באליפות ה-NBA‏ (1991–1993)
 קבוצות כג'נרל מנג'ר
 2003–2009:  שיקגו בולס
ג'ון מקבת' פקסון (באנגלית: John MacBeth Paxson; נולד ב-29 בספטמבר 1960) הוא כדורסלן עבר ומנהל קבוצות אמריקאי, אשר שיחק בליגת ה-NBA בין השנים 1983–1994. בעונות 1991–1993 זכה ב-3 אליפויות NBA רצופות כשחקן שיקגו בולס, וממוצעיו הכוללים לאורך 11 עונותיו בליגה הם 7.2 נקודות, 3.6 אסיסטים ו-1.2 ריבאונדים למשחק.
בין השנים 2003–2009 היה הג'נרל מנג'ר של הבולס. בין מאי 2009 לאפריל 2020 שימש בקבוצה כ"נשיא לענייני כדורסל", ומאז הוא משמש כיועץ של הארגון.
אחיו המבוגר, ג'ים פקסון, שיחק ב-NBA בין השנים 1979–1990, ואביו ג'ים פקסון האב שיחק בה בשנים 1956–1958.
קריירת תיכונים ומכללות

פקסון נולד בדייטון שבאוהיו, ולמד ב"תיכון ארכיבישוף אלטר" אשר בקטרינג הסמוכה. בסיום עונתו האחרונה בקבוצת הכדורסל של התיכון, 1978/1979, נבחר להשתתף במשחק מקדונלד'ס אול-אמריקן, בו שיתף פעולה עם חברי היכל התהילה של הכדורסל לעתיד אייזיאה תומאס, ג'יימס וורת'י, רלף סמפסון ודומיניק וילקינס.
בין השנים 1979–1983 למד באוניברסיטת נוטרדאם אשר באינדיאנה, ושיחק בקבוצת הכדורסל שלה. בעונת 1980/1981 העפיל עם הקבוצה לשלב שמינית גמר טורניר אליפות המכללות (NCAA Sweet Sixteen), לצדם של אורלנדו וולרידג' וקלי טריפיוקה. בעונות 1982 ו-1983 הוביל את קבוצתו עם ממוצעים של 17.0 נקודות ו-3.8 אסיסטים למשחק, ובשתיהן נבחר לחמישייה השנייה של העונה בליגת המכללות (Second-team All-American).
קריירת משחק

בדראפט ה-NBA‏ 1983 נבחר פקסון בבחירה ה-19, על ידי סן אנטוניו ספרס. בשתי עונותיו בקבוצה מיעט לקבל דקות משחק, ותרם 4.9 נקודות בממוצע למשחק.
לקראת עונת 1985/1986 חתם על חוזה בשיקגו בולס, במדיה שיחק במשך 9 עונות. בעונות 1986/1987 קבע שיאי קריירה של 11.3 נקודות ו-5.7 אסיסטים למשחק. בעונת 1990/1991 סייע לבולס לזכות באליפות הראשונה בתולדותיה, כשחקן חמישייה קבוע לצדם של מייקל ג'ורדן, סקוטי פיפן, הוראס גרנט וביל קרטרייט. בסדרת הגמר מול לוס אנג'לס לייקרס הצטיין עם ממוצע של 13.4 נקודות למשחק, כולל 20 נקודות במשחק החמישי אשר הכריע את סדרת הגמר לטובתה של שיקגו (4–1). בעונה העוקבת זכה עם הבולס באליפות נוספת כשחקן חמישייה, ולאורך סדרת הגמר מול פורטלנד טרייל בלייזרס שוב הצטיין כקלעי השלישי של קבוצתו (אחרי ג'ורדן ופיפן) עם 10.3 נקודות בממוצע למשחק.
בעונת 1992/1993 אמנם איבד פקסון את מקומו בחמישייה הפותחת לבי. ג'יי. ארמסטרונג, אולם קלע את הזריקה החשובה ביותר של סדרת הגמר מול פיניקס סאנס; כאשר נשארו כ-4 שניות לסיום המשחק השישי, קלע פקסון שלשה אשר קבעה את תוצאת המשחק 99–98 לטובת הבולס, שזכו בכך באליפות השלישית ברציפות. בסיום עונת 1993/1994, בה הודחה שיקגו מהפלייאוף בחצי גמר המזרח, פרש פקסון ממשחק, בגיל 33.
קריירת אימון וניהול

בעונת 1995/1996 שימש כעוזר מאמן בשיקגו בולס, תחת פיל ג'קסון. באותה עונה זכתה הקבוצה באליפות ה-NBA הרביעית של המועדון, והראשונה מתוך 3 אליפויות רצופות. בסיום עונתו היחידה בתפקיד עזב את הקבוצה לטובת קריירה כפרשן כדורסל בטלוויזיה וברדיו.
באפריל 2003 מונה לג'נרל מנג'ר של הבולס, במקומו של ג'רי קראוס אשר החזיק בתפקיד ב-18 העונות הקודמות. בדראפט 2003 בחר פקסון את קירק היינריך (בחירה שביעית), בדראפט 2004 צירף את בן גורדון (בחירה שלישית), לואול דנג (7) וכריס דוהון (38), ובאוגוסט 2004 החתים את הרוקי אנדרס נוצ'יוני – כולם שחקני מפתח של הבולס בשנים הבאות. חמשת השחקנים המוזכרים, יחד עם אדי קרי וטייסון צ'נדלר בני ה-22, הובילו את הקבוצה למעמד פלייאוף ה-NBA בעונת 2004/2005, לראשונה מאז זכייתה באליפות עונת 1997/1998. בסדרת הפלייאוף הראשונה הודחו הבולס על ידי וושינגטון ויזארדס, בין היתר בשל היעדרות של דנג וקרי הפצועים. בעונה העוקבת הודחו הבולס פעם נוספת בסיבוב הפלייאוף הראשון, על ידי מיאמי היט.
עם הבחירה השנייה בדראפט 2006 בחר פקסון את למרכוס אולדרידג', אולם מיד העביר אותו בטרייד לפורטלנד טרייל בלייזרס בתמורה לטיירוס תומאס (שנבחר רביעי) ווויקטור חריאפה. בעוד אולדרידג' נבחר לאורך הקריירה 7 פעמים למשחק האולסטאר, תומאס התקשה להשאיר חותם בשיקגו, ועזב את הקבוצה לאחר כ-3 עונות וחצי עם ממוצעים מאכזבים של 7.8 נקודות ו-5.1 ריבאונדים למשחק. כמו כן באותו הקיץ חתם בקבוצה הסנטר הוותיק בן וולאס על חוזה בסך כ-60 מיליון דולר ל-4 עונות. גם מהלך זה התברר בדיעבד ככושל; כבר לאחר עונה וחצי עם הבולס נשלח וולאס לקליבלנד קאבלירס, במסגרת טרייד שהביא לשיקגו את לארי יוז ודרו גודן. בפלייאוף 2007 גברו הבולס על האלופה היוצאת מיאמי היט בתוצאה 4–0, הודות ליכולת שיא של דנג (26.3 נקודות למשחק) וגורדון (25.5 נקודות למשחק), אולם בסיבוב השני נכנעו לדטרויט פיסטונס בתוצאה 2–4.
בדראפט 2007 צירפה שיקגו את ג'ואקים נואה בבחירה התשיעית, ובדראפט 2008 זכתה בבחירה הראשונה, וניצלה אותה כדי לבחור את יליד שיקגו דריק רוז. על אף יכולת טובה של רוז, אשר זכה בתואר רוקי העונה, שוב הודחו הבולס מהפלייאוף כבר בסיבוב הראשון, על ידי בוסטון סלטיקס.
במאי 2009 מונה גאר פורמן לג'נרל מנג'ר של הקבוצה במקומו של פקסון, אשר עבר לתפקיד "סגן נשיא המועדון לענייני כדורסל". עונתה המוצלחת ביותר של הקבוצה בשנים הבאות הייתה עונת 2010/2011, בה רשמה את המאזן הטוב ביותר בליגה (62–20) והעפילה לגמר האזור המזרחי בהובלת ה-MVP של העונה הסדירה דריק רוז, וזוכה פרס מאמן העונה טום ת'יבודו. באפריל 2020 הוחלף בתפקידו על ידי ארתוראס קרנישובאס, ועבר לשמש כ"יועץ לענייני כדורסל".
הערות שוליים

↑  סטטיסטיקות הקריירה של פקסון ב-NBA, באתר basketball-reference.com
1 2  פקסון יעבור לשמש כיועץ של הבולס, באתר הקבוצה, 13 באפריל 2020
↑  משתתפי משחק מקדונלד'ס אול-אמריקן לפי שנה, באתר basketball-reference.com
↑  סטטיסטיקות המכללות של פקסון, באתר sports-reference.com
↑  רשימת הנבחרים בדראפט 1983, באתר basketball-reference.com
↑  סטטיסטיקות המשחק החמישי בין הבולס ללייקרס, באתר basketball-reference.com
↑  סטטיסטיקות סדרת הגמר בין שיקגו לפורטלנד, באתר basketball-reference.com
↑  השלשה של פקסון עדיין בלתי נשכחת, באתר שיקגו טריביון, 21 ביוני 2013
1 2  פרופיל של פקסון, באתר שיקגו בולס
↑  שיקגו מצרפת את תומאס וחריאפה, באתר הקבוצה, 28 ביוני 2006
↑  וולאס חותם על חוזה בשיקגו, באתר ESPN,‏ 4 ביולי 2006
↑  קליבלנד מצרפת את וולאס בטרייד משולש, באתר הקאבלירס, 21 בפברואר 2008
ג'האד (טיל)

| --- | --- |

 מידע בסיסי
 ייעוד:  טיל קרקע-קרקע
 ארץ ייצור:  איראן איראן
 משתמשים:  איראן איראן
 גרסאות:  ג'האד
 מאפיינים כלליים
 הנעה:  דלק נוזלי
 ביצועים
 מהירות:  8 מאך
 טווח:  1,000 ק"מ
 ראש קרב והנחיה
 ראש קרבי:  600 ק"ג
ג'האד (בפרסית: جهاد) הוא טיל בליסטי מתוצרת איראן. הוא הוצג לראשונה ב-21 בספטמבר 2024.
יכולות הטיל

פרק זה לוקה בחסר. אנא תרמו לוויקיפדיה ו.
על פי פרסום של משמרות המהפכה האיראנים, הטיל הוא חד-שלבי ומונע בעזרת דלק נוזלי. הטיל יכול להגיע לטווח של 1,000 ק"מ, ומהירותו היא 8 מאך. לטיל יש ראש נפץ של 600 ק"ג, ובעל יכולת תמרון. לטיל זה יש משגר כפול שמאפשר הכפלת קצב האש. זהו למעשה דגם משופר של טיל הקאים.
הטיל הוצג לראשונה ב-21 בספטמבר 2024, במהלך המצעד הצבאי של הכוחות המזוינים של איראן לרגל שבוע ההגנה המקודשת.
הערות שוליים

↑  i24NEWS, على خلفية التوترات الإقليمية: إيران تعرض أسلحة جديدة "صاروخ الجهاد" و21 صاروخا بالستيا آخر خلال عرض عسكري, i24news, ‏21 בספטמבר 2024 (בערבית)
↑  הפגנת כוח בעיתוי מיוחד? איראן חושפת טיל בליסטי חדש לטווח של עד 1000 ק"מ, באתר Nziv.net, ‏22 בספטמבר 2024
↑  RT Arabic, بمدى ألف كيلومتر.. الحرس الثوري الإيراني يكشف عن صاروخ جديد (فيديو), RT, ‏21 בספטמבר 2024
ערך זה הוא קצרמרבנושא איראן. אתם מוזמנים לתרום לוויקיפדיה ו.
ביסולפיט

| --- | --- |

 
 שם סיסטמטי:  Sodium hydrogen sulfite
 שמות נוספים:  E222
 כתיב כימי:  NaHSO₃ 
 מסה מולרית:  104.06 גרם/מול
 מראה:  מוצק לבן
 מספר CAS:  7631-90-5
 צפיפות:  1.48 גרם/סמ"ק
 מצב צבירה:  מוצק
 מסיסות:  42 גרם ב-100 מ"ל מים ב 20°C
 טמפרטורת היתוך:  150 °C   423.15 K
 
ביסולפיט (באנגלית: Bisulfite) הוא האניון  HSO_{3}^{-} .
כימיה

מלחי ביסולפיט נוצרים מתגובה של גפרית דו-חמצנית SO2 עם בסיס, כך למשל, נתרן ביסולפיט מיוצר בתגובה:
 NaOH+SO_{2}\Rightarrow NaHSO_{3}
ביסולפיט הוא חומצה חלשה pKb=6.97 הבסיס המצומד לו הוא  SO_{3}^{-2}
HSO_{3}^{-}\leftrightarrow SO_{3}^{-2}+H^{+}
כימיה > מבנה

רוב הראיות מצביעות על כך שהפרוטון קשור לאטום הגפרית, עם זאת ממדידות NMR נראה שקיימת גם צורה בה קשור הפרוטון לאחד מאטומי החמצן כמודגם באיור.
נתרן ביסולפיט

מלח הנתרן של ביסולפיט NaHSO3 משמש כחומר שימור למשקאות ובפרט ליינות. על האריזה נרשם כ"ביסולפיט" או במספר E ‏-E222.
נתרן ביסולפיט משחרר גפרית דו-חמצנית גזית שהורגת חיידקים, שמרים ונבגים. בתהליך הכנת יין, חומר מחזר זה מונע את חמצון האלכוהול לחומץ מכיוון שהוא בעצמו מחזר טוב יותר (גופרית ברמת חימצון IV, לא יציב). מוסיפים את החומר למיץ הענבים לאחר הסחיטה, לפני שלב התסיסה. לאחר 24 שעות, כשהגפרית הדו-חמצנית מתנדפת מוסיפים את השמרים לשם תסיסה. בשלב הביקבוק מוסיפים שוב נתרן ביסולפיט למניעת חמצון. החומר משמש כמעכב חמצון גם למניעת הכהייה של פירות משומרים.
משתמשים בנתרן ביסולפיט גם כדי לחזר עודפי כלור במים.
מלח האשלגן של ביסולפיט ( KHSO3 Potassium bisulfite) משמש לאותן מטרות ומסומן על אריזות מזון בקוד E228.
שיווי המשקל בין שתי הצורות (טאוטומרים) של יון הביסולפיט
ג'ורג'ה פטרוביץ' (כדורגלן)

ג'ורג'ה פטרוביץ' (בסרבית: Đorđe Petrović; נולד ב-8 באוקטובר 1999 בפוז'ארוואץ שברפובליקה הפדרלית של יוגוסלביה) הוא כדורגלן סרבי המשחק בעמדת השוער בקבוצת שטרסבורג ובנבחרת סרביה.
קריירת מועדונים

פטרוביץ' גדל במחלקת הנוער של צ'וקריצ'קי מליגת העל הסרבית. ב-21 בספטמבר 2019 הוא ערך את הופעת הבכורה שלו במועדון, בניצחון 1-0 על מלאדוסט לוצ'אני במסגרת המחזור התשיעי בליגה לעונת 2019/2020. בשתי עונותיו הראשונות בקבוצה הבוגרת ערך פטרוביץ' 55 הופעות ליגה.
ב-6 באפריל 2022 חתם פטרוביץ’ בניו אינגלנד רבולושן מה-MLS לשלוש שנים.
ב-26 באוגוסט 2023 חתם פטרוביץ’ לשבע שנים בצ’לסי. ב-30 באוגוסט 2024 הושאל לשטרסבורג.
קריירה בינלאומית

ב-25 בינואר 2021 ערך פטרוביץ' את הופעת הבכורה שלו בנבחרת סרביה, בתיקו 0-0 נגד נבחרת הרפובליקה הדומיניקנית במשחק ידידות.
נכלל בסגל נבחרת סרביה לטורניר יורו 2024.
הערות שוליים

↑  Super liga Srbije, 12 PETROVIĆ Đorđe (G), www.superliga.rs (ב־) באתר הרשמי של ליגת העל הסרבית (בסרבית)
↑  HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
| נבחרת סרביה – יורו 2024 |
| --- | --- | --- |
|  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' |  1 ראיקוביץ' •  2 פבלוביץ' •  3 סטואיץ' •  4 מילנקוביץ' •  5 מקסימוביץ' •  6 גודל •  7 ולאחוביץ' •  8 יוביץ' •  9 מיטרוביץ' •  10 טאדיץ' •   11 קוסטיץ' •  12 פטרוביץ' • 13 ולקוביץ' •  14 ז'יבקוביץ' • 15 באביץ' • 16 מיאילוביץ' • 17 איליץ' • 18 ראטקוב • 19 סמרג'יץ' • 20 ס. מילינקוביץ'-סאביץ' • 21 גאצ'ינוביץ' • 22 לוקיץ' • 23 ו. מילינקוביץ'-סאביץ' • 24 ספאייץ' • 25 מלאדובניץ' • 26 בירמנצ'ביץ' • מאמן: סטויקוביץ' | סרביה |
ג'ורג' ניונס

ג'ורג' ניונס
ג'ורג' נְיוּנֵס (באנגלית: Sir George Newnes, 1st Baronet ‏ 13 במרץ 1851 - 9 ביוני 1910) היה מו"ל ועורך אנגלי. בית ההוצאה שלו, "ג'ורג' ניונס בע"מ" המשיך להוציא ספרים זמן רב לאחר מותו.
רקע והשכלה

אביו, תומאס מולד ניונס, היה כומר בדרבישייר. ג'ורג' ניונס נולד במאטלוק באת', דרבישייר. הוא למד בוורוויקשייר ובלונדון. בשנת 1875 נשא לאישה את פריסילה היליארד.